Атырауда есірткі жасырып, сатумен айналысқан екі күдікті ұсталды
DATE: 21:56, 10 Қараша 2023 | GMT +5
TITLE: Атырауда есірткі жасырып, сатумен айналысқан екі күдікті ұсталды
URL: https://kaz.inform.kz/news/atirauda-esrtk-zhasirip-satumen-aynaliskan-ek-kudkt-ustaldi-7e049f/
META: DATE: 21:56, 10 Қараша 2023 | GMT +5
TOTAL WORDS: 146
AUTHOR(S):
TEXT: Облыстық полиция департаментінің баспасөз қызметі ұсынған ақпаратқа сүйенсек, күдіктілер жедел іздестіру іс-шарасы кезінде ұсталған. «Күдіктілер Атырау қаласының аумағында синтетикалық есірткіні жасыру әдісі арқылы сақтаған. Олардың бірі 2005, екіншісі 2006 жылы туған. Тексеру кезінде 18 жастағы жігіттен 1 дана ақ түсті ұнтақ тәріздес зат және 5 дана қара изолентке оралған ерекше иісі бар жасыл түсті өсімдік салынған зиппакеттер тәркіленді. Сараптама қорытындысымен алынған заттардың 2, 84 грамм синтетикалық есірткі және 3, 28 грамм марихуана екені анықталды. Осы кезге дейін күдіктілер қала аумағындағы 23 жасырын нүктеге сату мақсатында тыққан есірткілері табылды», — деп мәлім етті департаменттің баспасөз қызметінен. Полиция қызметкерлері аталған дерекпен күдіктілерге қатысты ҚР Қылмыстық кодекстің 297-бабының 3-бөлігімен сотқа дейінгі тергеп-тексеруді бастады. Күдіктінің бірі — 2005 жылғы жігіт ҚР Қылмыстық-процестік кодексінің 128-бабына сәйкес қамауға алынды. Өзге ақпарат ҚР Қыллмыстық-процестік кодексінің 201-бабына сәйкес жариялауға жатпайды. Еске сала кетелік, бұған дейін Атырау облысында ауласына марихуана өсірген тұрғын ұсталғанын хабарлаған болатынбыз
